වැවක් අසල ගසක් යට යතුරුපැදියක වාඩිවී පෙම්බස් දොඩමින් සිටි තරුණ පෙම්වතුන් දෙදෙනෙකුගෙන් “ආදර ආඥා පනත” යටතේ නඩු නොපැවරීමට රුපියල් 2000 ක පගාවක් ඉල්ලා ඇතැයි කියන ව්‍යාජ පොලිස් නිලධාරියකු ඉල්ලූ මුදලින් රුපියල් 1000 ක මුදලක් ලබා ගනිද්දී අතටම අල්ලා ගැනීමට පුත්තලම පොලිසියේ නිලධාරි කණ්ඩායමක් සමත් වී ඇත.ඉකුත් 02 දා අත්අඩංගුවට ගත් මොහු මංකොල්ලකෑම් කීපයකටම පොලිසියට අවශ්‍යව සිටි, අධිකරණයෙන් වරෙන්තු නිකුත් වී පොලිසිය මඟහරිමින් සිටි අයෙක් බව පරීක්‍ෂණවලින් හෙළිවී ඇතැයි ද පොලිසිය පවසයි.යතුරුපැදියකින් පැමිණ ඇති මේ පෙම්වතුන් යුවළ පුත්තලම අනුරාධපුර පාරේ සේනකුඩිරිප්පුව ප්‍රදේශයේ කුඩා වැවක් අසල ගසක් යට නතර වී පෙම්බස් දොඩමින් සිටින විට එතැනට පැමිණ ඇති මේ පුද්ගලයා තමා පුත්තලම පොලිසියේ පොලිස් නිලධාරියෙක් බව පවසා ඇත.